ઉલ્લેખનીય છે કે, છેલ્લા લગભગ સાડા ચાર વર્ષમાં દેશમાં નરેન્દ્ર મોદીની સરકાર છે, પરંતુ ક્યારેય પેટ્રોલ 35 રૂપિયે પ્રતિ લિટર નથી થયું કે રસોઈ ગેસનું સિલિન્ડર 300 રૂપિયાનું નથી થયું, પરંતુ દિવસેને દિવસે આ બંને મોંઘા થતા જાય છે. રામદેવે આ શોમાં વન નેશન વન ટેક્સની પણ વકીલાત કરી હતી અને કહ્યું હતું કે, તેનાથી લોકોને ઘરેલુ ઉપયોગના સામાનો પર માત્ર એક જ ટકા ટેક્સ આપવો પડશે, પરંતુ એ વાત પણ સાચી સાબિત નથી થઈ અને જીએસટી લાગુ થયા બાદ સામાન્ય વપરાશની મોટાભાગની વસ્તુઓ પર ટેક્સમાં કોઈ ફેરફાર નથી થયો અને વસ્તુઓ ધીરે-ધીરે મોંધી થઈ છે.